OpenLLM-France/wikimedia huggingface dataset:
# Ammophila sabulosa

Ammophila sabulosa és una espècie d'himenòpter de la família Sphecidae, subfamília Ammophilinae. A les Balears rep els noms de sabater i bereiol.

## Descripció

Ammophila sabulosa mesura 15–25 mil·límetres de llargada i és una espècie solitària que parasita altres insectes. El seu abdomen és allargat i estret i presenta els colors d'advertència taronja i negre.

## Subespècies

S'han descrit les subespècies:
* Ammophila sabulosa sabulosa (Linnaeus, 1758)
* Ammophila sabulosa solowiyofkae Matsumura, 1911
* Ammophila sabulosa touareg Ed. André, 1886
* Ammophila sabulosa vagabunda F. Smith, 1856

## Referències

* ↑ Toshko Ljubomirov; Erol Yildirim Annotated Catalogue of the Ampulicidae, Sphecidae, and Crabronidae (Insecta: Hymenoptera) of Turkey. 71. Pensoft Publishers, 2008, p. 37. ISBN 978-954-642-312-2.
* ↑ George W. Peckham; Elizabeth G. Peckham Wasps, Social and Solitary. Constable, 1905.
* ↑ DCVB
* ↑ Michael Chinery. Collins Complete Guide to British Insects. Collins, 2004, p. 338.
* ↑ «Ammophila sabulosa». Encyclopedia of Life. [Consulta: 6 gener 2012].
# Maria Petipa

Maria Petipà, nascuda Maria Sergueïevna Sourovchtchikova, en rus, Мария Сергеевна Суровщикова, (Sant Petersburg, 1836) és una coreògrafa, actriu i ballarina estrella de dansa clàssica.
Va estudiar a l'Acadèmia Vaganova de Ballet, on es va graduar l'any 1854. El mateix any va entrar al Teatre Imperial Bolxoi Kamenny de Sant Petersburg, on es produïen els ballets imperials, i durant quinze anys hi va ballar la majoria de rols principals. També va actuar al teatre Aleksandrinski, com a intèrpret en obres d'Aleksandr Pushkin. Casada amb el coreògraf Màrius Petipà, és la mare de Marie Mariusovna Petipa.

## Referències

* ↑ Femmes étoile de l'Opéra, de 1850 à 1875 Arxivat 2019-04-30 a Wayback Machine. (francès)
* ↑ Petipa Society Arxivat 2019-04-30 a Wayback Machine. (anglès)
# Tour dels Aiguamolls costaners de Yancheng

El Tour dels Aiguamolls costaners de Yancheng (oficialment Tour of Yancheng Costal Wetlands ) és una cursa ciclista professional d'un sol dia que es disputa al voltant de la reserva natural dels Aiguamolls costaners de Yancheng (Xina), el mes de novembre. Es va crear el 2014, formant part de l'UCI Àsia Tour.

## Palmarès

| Any | Vencedor | Segon | Tercer |
| 2014 | Jesse Kerrison | Jurgen van Diemen | Alois Kaňkovský |
| 2015 | Evaldas Siskevicius | Guangtong Ma | Mark Sehested Pedersen |
| 2016 | Jakub Mareczko | Maris Bogdanovics | Emils Liepins |

## Referències

* ↑ «Tour of Yancheng Costal Wetlands (Chn) - Cat.1.2». [Consulta: 30 octubre 2023].

## Enllaços externs

* Palmarès a cyclebase.nl
* Palmarès a sitiodeciclismo.net
# Cora Westland

Cora Westland (Bussum, Holanda Septentrional, 28 d'octubre de 1962) va ser una ciclista neerlandesa. Va obtenir dues medalles d'or als Campionats del Món en contrarellotge per equips, i va competir a la Cursa individual femenina en carretera als Jocs Olímpics d'Estiu de 1988.

## Palmarès

* 1989
** Vencedora d'una etapa al Tour de l'Aude
* 1990
** Campiona del Món en contrarellotge per equips (amb Leontien Van Moorsel, Astrid Schop i Monique Knol)

## Referències

* ↑ «Cora Westland» (en francès). Le site du Cyclisme. [Consulta: 23 març 2022].
* ↑ «Cora Westland Olympic Results». Sports-Reference.com. Sports Reference LLC. [Consulta: 11 març 2020]. «Còpia arxivada». Arxivat de l'original el 2012-11-11. [Consulta: 12 abril 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Uta Poreceanu

Uta Poreceanu (Brașov, 13 de novembre de 1936 - Baden-Baden, 27 de gener de 2018) fou una gimnasta artística romanesa que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on disputà les sis proves del programa de gimnàstica. Guanyà la medalla de bronze en la competició del concurs complet per equips, mentre en les altres proves finalitzà en posicions força endarrerides.

## Referències

* ↑ «Olympedia – Uta Poreceanu». [Consulta: 19 gener 2024].
# Roberto Battaglia

Roberto Battaglia (Milà, 23 de juny de 1909 - Milà, 25 d'abril de 1965) va ser un tirador d'esgrima italià, especialista en espasa, que va competir entre les dècades de 1930 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova d'espasa per equips del programa d'esgrima.
En el seu palmarès també destaquen cinc medalles al Campionat del món d'esgrima, dues d'or, dues de plata i una de bronze, entre les edicions de 1937 i 1951. Guanyà dos campionats nacionals individuals d'espasa, el 1942 i 1943.

## Referències

* 1 2 «Olympedia – Roberto Battaglia». [Consulta: 3 setembre 2023].
# Maria Perpétua

Maria Perpétua Calafate de Souza (Portugal, 1790 - Illa de São Sebastião, 1817) va ser una presumpta bruixa luso-brasilera.
Maria Perpétua era una immigrant portuguesa que es va mudar al Brasil, anant a viure a l'illa de Sant Sebastià, actual Ilhabela, al litoral nord de l'estat de São Paulo.
Perpètua, com era més coneguda, era famosa per les seves presumptes connexions amb el diable. Al voltant de 1812, va tenir un disputa amb Joana, una de les esclaves del capità Domingos - el comerciant d'esclaus més important de la regió - i va jurar venjar-se. Alguns dies després, Joana va emmalaltir i, al poc, va finar. El capità Domingos, junt amb altres habitants de l'illa, van donar part al sacerdot del poble, acusant la Perpétua de bruixaria i fetilleria i d'haver fet un sortilegi per matar l'esclava.
Els fets van ser duts al governador de la capitania de São Paulo i a la seva casa va ser registrada per les autoritats. A més de diversos instruments de màgia, va ser trobada una orella humana dessecada.
Perpètua no va arribar a ser jutjada, ja que va ser assassinada, apunyalada pel marit el dia 23 d'octubre de 1817, als 27 anys d'edat.

## Referències

* 1 2 3 CENTAMORI, VANESSA. «ACUSADA DE BRUXARIA E VÍTIMA DE UM ASSASSINATO: MARIA PERPÉTUA, A FEITICEIRA DE ILHABELA». Aventuras na História, 08-08-2020. Arxivat de l'original el 2020-09-24. [Consulta: 17 setembre 2021].
* 1 2 Rezzutti, Paulo. Mulheres do Brasil : a história não contada, 2018. ISBN 978-85-441-0705-8. Arxivat 2024-05-22 a Wayback Machine.
* ↑ «Domingos Borges da Silva». Projeto Compartilhar. Arxivat de l'original el 2020-06-18. [Consulta: 13 febrer 2021].
* 1 2 Dias, Caroline. «MARIA PERPÉTUA – A BRUXA DA ILHA DE SÃO SEBASTIÃO», 19-02-2018. Arxivat de l'original el 2020-08-12. [Consulta: 17 setembre 2021].
# Dariganga

El Dariganga (Дарьганга en mongol, rus Дариганга) són una població de Mongòlia, viu principalment a l'àrea d'Altan Ovoo (en mongol овоо Алтан), també anomenat Ovoo Donar, i Ganga Lake, en la suma de la província de Darganga Sühbaatar. A la zona hi ha un petit poble amb el mateix nom, un parc del mateix nom, així com el massís volcànic Dariganga.

## Referències

* ↑ Estadístiques poblacionals
# Pokémon Mini

El Pokémon mini és una videoconsola portàtil dissenyada i fabricada per Nintendo, i com el seu nom indica, estava exclusivament dedicada a la franquícia de Pokémon. És la videoconsola més xicoteta mai creada per Nintendo, pesant tan sols 70 grams. Primerament va ser llançada a Nord-amèrica el 16 de novembre de 2001, després al Japó el 14 de desembre de 2001 i finalment a Europa el 15 de març de 2002. La consola no va tenir un gran èxit de vendes, ja que no disposava d'una gran quantitat de jocs, i a més, eren en blanc i negre.

## Referències

* ↑ «'Pokémon Mini'». NinDB. Arxivat de l'original el 2010-06-19. [Consulta: 25 febrer 2009].
* ↑ «Pokémon mini Preview» (en japanese). Nintendo. Arxivat de l'original el 2012-10-21. [Consulta: 25 febrer 2009].
* ↑ «Nintendo History». Nintendo of Europe. [Consulta: 19 agost 2009].
# Vedenka

Vedenka (en rus: Веденка) és un poble del krai de Primórie, a l'Extrem Orient de Rússia, que en el cens del 2010 tenia 1.696 habitants. Pertany al districte rural de Dalneretxenski.

## Referències

* ↑ Законодательное собрание Приморского края. Сборник «Муниципальные образования Приморского края»
# Roland Garber

Roland Garber (Viena, 27 d'agost de 1972) és un ciclista austríac, ja retirat, que s'especialitzà en el ciclisme en pista. Fou professional del 2000 al 2005. En el seu palmarès destaca una medalla de plata en madison al Campionat del món en pista del 2002, així com trenta campionats nacionals. El 2000 i 2004 va prendre part en els Jocs Olímpics d'Estiu, on fou cinquè i vuitè respectivament en la prova de madison.

## Palmarès

* 2000
** Campió d'Àustria en Velocitat
** Campió d'Àustria en Quilòmetre
* 2001
** Campió d'Àustria en Quilòmetre
** Campió d'Àustria en Madison (amb Franz Stocher)
* 2002
** Campió d'Àustria en Velocitat
** Campió d'Àustria en Quilòmetre
** Campió d'Àustria en Madison (amb Franz Stocher)
** Campió d'Àustria en Scratch
* 2003
** Campió d'Àustria en Velocitat
** Campió d'Àustria en Persecució
** Campió d'Àustria en Quilòmetre
** Campió d'Àustria en Madison (amb Franz Stocher)
** Campió d'Àustria en Scratch
* 2004
** Campió d'Àustria en Puntuació
** Campió d'Àustria en Persecució
** Campió d'Àustria en Quilòmetre
** Campió d'Àustria en Scratch
* 2005
** Campió d'Àustria en Puntuació
** Campió d'Àustria en Quilòmetre
** Campió d'Àustria en Madison (amb Patrick Gelosky)
** Campió d'Àustria en Scratch
** Campió d'Àustria en Òmnium
* 2006
** Campió d'Àustria en Madison (amb Patrick Gelosky)
** Campió d'Àustria en Scratch
** Campió d'Àustria en Òmnium

### Resultats a la Copa del Món

* 2002
** 1r a Moscou, en Madison
* 2003
** 1r a la Classificació general, en Scratch

## Referències

* ↑ «GARBER Roland». [Consulta: 8 novembre 2023].
* ↑ Vesely, Otto. Radsport Archiv 1945 bis 2000, 2000, p. o. S..
* ↑ «Olympedia – Roland Garber». [Consulta: 8 novembre 2023].

## Enllaços externs

* Fitxa a sitiodeciclismo.net
* Fitxa a museociclismo.it
# Clover Hope

Clover Hope (Guyana, 19??) és una periodista musical guyanesa-estatunidenca i professora adjunta a la Universitat de Nova York. Hope va emigrar a la Ciutat de Nova York quan tenia tres anys i va créixer entre Brooklyn i Reines. Es va graduar magna cum laude, a la Universitat de Nova York, amb una llicenciatura en periodisme.
El 2005, en acabar els seus estudis, Hope va aconseguir la seva primera feina de periodista, treballant com editora en línia per Billboard. Després treballaria durant tres anys a XXL, una revista de hip-hop, i posteriorment passaria a ser editora sènior a Vibe, una revista de música i entreteniment. L'any 2014, va ser contractada com a escriptora en plantilla per Jezebel, un lloc web de notícies i cultura dirigit a les dones. Va deixar aquest càrrec el 2020. La seva feina també ha aparegut en altres mitjans, com ara, The Village Voice, ESPN, GQ, i Harper's Bazaar. Des del 2020 ha estat editora col·laboradora a Pitchfork.
La presentació de Beyoncé, el setembre de 2018, per Vogue inclouria una editorial amb una entrevista de Hope. L'escriptora ha col·laborat més vegades amb Beyoncé com a coescriptora, per exemple a Black Is King (2020). L'any 2021, Hope va ser coproductora executiva de Black Renaissance, un especial de Youtube Originals sobre art i cultura negres que fou estrenat el 26 de febrer d'aquell mateix any.
El seu primer llibre The Motherlode: 100+ Women Who Made Hip-Hop va ser publicat l'any 2021. En aquest llibre es faria un repàs a dones icòniques del hip-hop com Roxanne Shanté i Nicki Minaj, a més de proporcionar informació sobre el context històric, així com les perspectives de les artistes presentades. La periodista cita l'obra de DMX It's Dark and Hell is Hot i l'obra de Missy Elliott com les dues fonts d'inspiració pel seu amor envers el hip-hop.

## Referències

* 1 2 «Farewell to Clover Hope, Jezebel's Unroastable Silent Killer» (en anglès americà).
* 1 2 3 4 Best Music Writing 2010. Cambridge, MA: Da Capo, 2010. ISBN 978-0-306-81935-3. OCLC 698589756.
* ↑ Tabor, Nick. «Jezebel's Clover Hope on What's Wrong (and Right) With the Media» (en anglès americà), 24-07-2016.
* ↑ Sterne, Peter. «Dodai Stewart leaves Jezebel for Fusion» (en anglès), 03-10-2014.
* 1 2 3 «This New Book On The 100+ Women Who Made Hip-Hop Is Revolutionary».
* ↑ Petrarca, Emilia. «What to Know About the 23-Year-Old Who Photographed Beyoncé for Vogue» (en anglès americà), 06-08-2018.
* ↑ McKinney, Jessica. «7 First Impressions from Beyoncé's 'Black Is King' Film» (en anglès), 31-08-2020.
* ↑ Grant, Shawn. «YouTube Originals Announces 'Black Renaissance' Featuring President and Mrs. Obama» (en anglès americà), 28-01-2021.
* ↑ Gaffney, Adrienne «Honor and Learn This Black History Month» (en anglès). The New York Times, 31-01-2021.
* 1 2 «Clover Hope's 'The Motherlode' Puts Women In Rap First».
* ↑ «Cheerleading Discrimination, Hip Hop Fashion and Pioneers, Book Club, 'Palmer'».

## Enllaços externs

* The Motherlode: 100+ Women Who Made Hip-Hop. Abrams, 2021, p. 240. ISBN 9781419742965.
# Universitat de Califòrnia a Los Angeles

La Universitat de Califòrnia a Los Angeles, més coneguda en anglès com a UCLA o University of California, Los Angeles, ubicada al barri de Westwood de la ciutat de Los Angeles, Califòrnia, Estats Units és una universitat pública destinada a la formació acadèmica i a la recerca científica. Va ser fundada l'any 1919 com a nou campus meridional de la Universitat de Califòrnia. És considerada com una de les universitats més emblemàtiques dins el sistema universitari de Califòrnia (juntament amb la Universitat de Califòrnia a Berkeley). La UCLA és una de les universitats més capdavanteres de tot el món, en el Rànquing de Xangai de 2021 estava classificada la 5a del mon i quarta dels Estats Units, ocupant en 2011 el quart lloc en el rànquing d'universitats amb més impacte. Fins ara, membres i alumni d'UCLA han obtingut 14 premis Nobel.
La universitat ofereix uns 300 programes per a estudiants de grau i de postgrau dins una àmplia gamma de disciplines. Compta amb uns 26.000 estudiants de postgrau i uns 11.000 estudiants de grau provinents dels Estats Units i d'arreu del món. La Universitat s'especialitza en arts liberals i ciències, organitzant-se en cinc colleges o facultats per a estudiants de postgrau, set escoles tècniques i cinc escoles de formació professional de les ciències de la salut.

## Referències

* ↑ «UCLA Eased Entry Rules for the Rich, Well-Connected». Los Angeles Times, 1996. [Consulta: 27 maig 2011].
* ↑ «University of California weighs varying tuitions at its 10 campuses». L.A. Times, 2011. [Consulta: 17 maig 2011].
* ↑ «University of California Goes Far Afield To Fill Top 2 Jobs». The New York Times, 2011. [Consulta: 21 maig 2011].
* ↑ «THE NATION; Higher-earning families to get a break at Harvard; Tuition will be slashed to 10% of income for those making $180,000 a year or less, making it cheaper than UCLA». Los Angeles Times, 2007. [Consulta: 20 maig 2011].
* ↑ «How To Get Into the Nations Most Celebrated Colleges». Los Angeles Magazine, 2005. [Consulta: 25 maig 2011].
* ↑ «2021 Academic Ranking of World Universities» (en anglès). Shanghai Ranking. [Consulta: 31 octubre 2021].
* ↑ «High Impact Universities Rankings». High Impact Universities, 2011. Arxivat de l'original el 2015-07-03. [Consulta: 18 març 2011].

## Vegeu també

* Universitat de Califòrnia
* Universitat de Berkeley

## Enllaços externs

* Universitat de Califòrnia a Los Angeles - Lloc web oficial
* UCLA on The Sche Report
# Corsesca

La corsesca és una arma d'asta, una variant de la partesana de ferro fort que les seves "orelletes", fulles (o ganxos) als costats en forma de trident formen un angle i són de més gran marca. La veu prové del francès corsesque.
En francès i anglès es diferencien de les partesanes per les fulles llargues al trident, que si són ganxos es denominen ranseur, i si són llances de ferro tridentí entren en la família de les partesanes.
La corsesca és "una altra" de les armes denominades "oficials" o de "parada"; és a dir, no va ser emprada ni creada per a la guerra. A l'origen aquesta arma va tractar de representar la "flor de lis" francesa essent una arma de tropes i guàrdies de l'aristocràcia. S'usà sobretot durant el segle XVI. Si en lloc de trident té una forma de ferro amb garfis o ganxos corbats cap al sòl, rep el nom, en castellà, de roncona.